Paul McCartneyn uusi nainen | Viihde | Iltalehti.fi
Paul McCartneyn uusi nainen
Torstai 8.11.2007 klo 04.24
Paul McCartneyä tapaileva Nancy Shevell on yhä virallisesti naimisissa, mutta eroamassa miehestään.
UUSI YSTÄVÄ. 47-vuotias Nancy Shevell näyttää paljon ikäistään nuoremmalta. (AOP)
Shevell, joka on nähty viime kuukausina useamminkin Beatles-legendan seurassa, on vahvistanut, että on eronnut aviomiehestään.
Suhdettaan McCartneyyn New Yorkin -kotinsa ulkopuolelta tavoitettu Shevell ei halunnut kommentoida, kertoo Daily Mail.
Miljonääri-Shevell ja Beatle-Paul nähtiin viime viikonloppuna Hamptonsissa, jossa pariskunta käveli rannalla, söi aamiaista ja illallisti yhdessä. Pariskunta suuteli hellät hyvästit, kun Paul heitti Nancyn tämän hulppeaan huvilaan. Molemmilla on omat kotitilansa rikkaiden suosimalla Hamptonsin alueella.
Aiemmin lokakuussa Paul vieraili Nancyn luona hotellissa juuri samoihin aikoihin, kun hän ja Heather Mills neuvottelivat avioeronsa yksityiskohdista.
47-vuotias Shevell toimii perheensä omistamassa yhtiössä. Hän ehti olla naimisissa menestyvän juristimiehensä Bruce Blakemanin kanssa 23 vuotta. Heillä on teini-ikäinen poika.
Shevellin ja hänen ex-miehensä ystävä on kertonut, että Paul ja Nancy ovat tunteneet toisensa jo 10 vuotta. Paulin Linda-vaimo, joka kuoli syöpään vuonna 1998, oli myös Nancyn ystävä.